Հասարակ մուլտֆիլմ

«Հասարակ մուլտֆիլմ» (անգլ.՝  Regular Show), ամերիկյան Cartoon Network հեռուստաալիքի արտադրության մուլտսերիալ, ստեղծված Ջեյմս Քուինթելի կողմից Cartoon Network հեռուստաալիքի համար։ Թողարկվել է 2010 թվականի սեպտեմբերի 6-ին։ Ռուսական կրկնօրինակմամբ ցուցադրվել է 2012 թվականի ապրիլ 28-ից։ Մուլտսերիալը ստացել է «Էմմի» մրցանակ։
8 եթերաշրջաններից հետո 2016 թվականի սեպտեմբերի 13-ին Cartoon Network հեռուստաալիքը հայտարարեց մուլտսերիալի փակման մասին։


== Սյուժե ==
Մուլտֆիլմը պատմում է երկու ընկերների՝ Մորդեկայի և Րիգբիի արկածների մասին։ Այս երկուսը աշխատում են քաղաքային այգում, Սկիպս անունով ձնեմարդու և մշտապես ուրախ Պոպսի հետ, Բենսոնի ղեկավարության ներքո։ Այգում աշխատում են նաև Մասլ Մենը և Թխի թող գա-ն։ Մորդեկայը և Րիգբին անընդհատ փորձում են խուսափել աշխատանքից և զվարճանալ, այդ պատճառով հաճախ ստիպված են վճարել իրենց անպատասխանատվության համար։ Մտածելով միայն զվարճանքի մասին ընկերները միշտ ընկնում են անելանելի իրավիճակների մեջ, սակայն վերջում նրանց հաջողվում է դուրս գալ անհարմար վիճակներից հավատարիմ ընկերների օգնությամբ։


== Գլխավոր հերոսներ ==
Մորդեկայը 23-ամյա կապույտ ճայ է։ Նա անիմացիայի գլխավոր հերոսներից մեկն է, որը հանդիսանում է նաև Րիգբիի (մյուս գլխավոր հերոսը) լավագույն ընկերը։ Նրանք աշխատում են քաղաքային այգում, սակայն իրենց ծույլության պատճառով հազվադեպ են կատարում իրենց պարտականությունները։ Մորդեկայը լինելով ավելի բարեխիղճ միշտ փորձում է կատարել իր աշխատանքը, սակայն հաճախ ընկնում է հիմար իրավիճակների մեջ փորձելով մրցակցել Րիգբիի հետ։ Նա գաղտնի սիրահարված էր տեղական սրճարանում աշխատող մատուցողուհի Մարգարեթին, սակայն Մարգարեթի հեռանալուց հետո, Մորդեկայը երկար ժամանակ փորձելով մոռանալ նրան ի վերջո սկսում է հանդիպել Սի-Ջեյի հետ։ Մուլտսերիալի վերջում դառնում է նկարիչ և հանդիպում է իր ապագա կնոջը, որը կիսով չափ չղջիկ է։ Ռուսական կրկնօրինակումը կատարել է Պրոխոր Չեխովսկոին։
Րիգբին 23-ամյա ջրարջ է։ Մորդեկայի լավագույն ընկերն է և գլխավոր հերոսներից մեկը։ Նա միշտ նախանձել է իր փոքր եղբայր Դոնին, քանի որ Դոնն ավելի բարձրահասակ, ավելի գեղեցիկ և ավելի ուժեղ է քան ինքը։ Չորս եթերաշրջանների ընթացքում Րիգբին մահանում է չորս անգամ, բայց ամեն անգամ հարություն է առնում։ Երրորդ եթերաշրջանի 33-րդ սերիայում խոստովանում է, որ իրեն դուր է գալիս Էյլինը։ Մասլ Մենի հարսանիքի ժամանակ խոստովանում է, որ հանդիպում է Էյլինի հետ և 8-րդ եթերաշրջանի վերջում նրանք ամուսնանում են։ Ռուսական կրկնօրինակումը կատարվել է Դիոմիդ Վինոգրադովի կողմից։


== Էպիզոդներ ==
1 сезон


== Ադապտացիա ==
2013 թվականին մուլտսերիալի մոտիվներով թողարկվել է Regular Show Mordecai and Rigby in 8-Bit Land պաշտոնական տեսախաղը,որը ստեղծվել է Way Technologies ընկերության կողմից։ Քննադատներ կողմից խաղը ստացել է տարբեր գնահատականներ։
2015 թվականին թողարկվել է «Regular Show: The Movie» լիամետրաժ ֆիլմը, որում պատմվում է Մորդեկայի և Րիգբիի պատանեկության և նրանց ապագայի մասին։ 2015 թվականի սեպտեմբերի 1-ին ֆիլմը հասանելի դարձավ iTunes, Google Play և մի շարք այլ հարթակների թվային ծառայություններում, իսկ նույն թվականի հոկտեմբերի 13-ին թողարկվեց DVD տարբերակով։ Cartoon Network հեռուստաալիքում պրեմիերան կայացել է 2015 թվականի նոյեմբերի 25-ին։


== Ծանոթագրություններ ==


== Արտաքին հղումներ ==
Հասարակ մուլտֆիլմը  Cartoon Network-ի պաշտոնական կայքում
«Հասարակ մուլտֆիլմ»(չաշխատող հղում)(անգլ.) կայքում Big Cartoon DataBase
«Հասարակ մուլտֆիլմ» Archived 2019-12-22 at the Wayback Machine.(անգլ.) կայքում TV.com
Մուլտֆիլմի գրախոսությունը — Լև Գրինբերգ, Հասարակ Մուլտսերիալ // հոկտեմբերի 29, 2011 թվական